Juozas Žemaitis (1926)

Juozas Žemaitis MIC (1926 m. rugpjūčio 30 d. Sparviniuose, Griškabūdžio valsčiuje – 2021 m. spalio 5 d. Marijampolėje)Mirė vyskupas emeritas Juozas Žemaitis MIC. suduvosgidas.lt. 2021-10-05. Nuoroda tikrinta 2021-10-05. – Lietuvos katalikų vyskupas.

 Biografija 
Baigęs pradinę mokyklą, mokėsi Šakių Žiburio gimnazijoje. Vidurinę mokyklą baigė Barzduose.

1945 m. įstojo į Kauno kunigų seminariją. 1949 m. rugsėjo 25 d. įšventintas kunigu. Vikaravo Veiveriuose. Per pusmetį neakivaizdiniu būdu užbaigė studijas, išlaikė egzaminus.

1950 m. paskirtas Marijampolės vikaru. 1953 m. – Simno parapijos administratoriumi. 1967–1989 m. klebonavo Šakiuose ir ėjo dekano pareigas.

1980 m. Šventasis Tėvas Jonas Paulius II suteikė monsinjoro titulą.

1989 m. Juozas Žemaitis davė amžinuosius įžadus marijonų vienuolijoje, paskirtas pilną savarankiškumą atgavusios Vilkaviškio vyskupijos apaštališkuoju administratoriumi, kovo 10 d. nominuotas tituliniu Tabaikaros vyskupu, o kovo 18 d. konsekruotas vyskupu.

1991 m. gruodžio 24 d. tapo Vilkaviškio vyskupijos ordinaru. Buvo Lietuvos Vyskupų Konferencijos ad hoc komisijos ryšiams su Lenkijos Vyskupų Konferencija pirmininku.

2002 m. sausio 5 d. popiežius Jonas Paulius II priėmė vyskupo Juozo Žemaičio MIC atsistatydinimą, sulaukus Kanonų teisės kodekse numatytos 75 m. amžiaus ribos, ir paliko jį Vilkaviškio vyskupu emeritu.

 Nuorodos 
 Biografija 
 Biografija anglų k.
R. Butautas – Kudirka. Barzdų enciklopedija. Vilnius. 2008.

 Šaltiniai 

Kategorija:Lietuvos monsinjorai
Kategorija:Vilkaviškio vyskupai